બીજી તરફ પૂર્વ વડાપ્રધાન બેનેઝીર ભુટ્ટોની પીપીપીના ઘોષણાપત્રમાં ભારત સાથેના સંબંધોને મજબૂત કરવાની તથા વાતચીતનો દોર યથાવત રાખવાની વાત કહેવામાં આવી છે. 62 પાનાના આ ઘોષણાપત્રમાં કાશ્મીરનો ઉલ્લેખ 59મા પાને છે. આમ, પાકિસ્તાનની આ ત્રણ મોટી પાર્ટીઓના ઘોષણાપત્રના અભ્યાસથી જાણ થાય છે કે, ત્રણેય રાજકીય પક્ષો ભારત સાથે સારા સંબંધો બનાવવા માગે છે. કાશ્મીરના મુદ્દાને પાછળ છોડી ભારત સાથે સારા વ્યાપારિક સંબંધો સ્થાપિત કરવા માગે છે. ઈમરાનની ઙઝઈંનો નારો છે નયા પાકિસ્તાન, તો શું આ નવા પાકિસ્તાનમાંથી તેમણે કાશ્મીરને બાકાત કર્યું છે. આ જ રીતે કાશ્મીરને કબજે કરવાની વાત કરનારા બિલાવલ ભુટ્ટોની પાર્ટીના ઘોષણાપત્રમાં પણ કાશ્મીરને બદલે પાકિસ્તાનને બચાવવાની વાત દેખાઈ રહી છે.